Яўген Сяргеевіч Шатохін вядомы і як грамадскі дзеяч. У 1990-1999 гадах дэпутат Пінскага гарадскога Савета дэпутатаў – старшыня камісіі па культуры, справах рэлігіі і спорту. З моманту стварэння ў 1991 годзе Беларускага саюза мастакоў і да апошніх дзён свайго жыцця ўваходзіў у склад кіраўніцтва арганізацыі (да гэтага часу, з 1982 года, уваходзіў у Саюза мастакоў СССР). Шатохін быў адным з першых, хто развіваў у Пінску грамадска-палітычныя інстытуты, падтрымоўваў развіццё рэгіянальных сродкаў масавай інфармацыі. Грамадская пазіцыя мастака можа выклікаць розныя адзнакі, але відавочна адно – што Шатохін імкнуўся да пабудовы моцнай Беларускай Дзяржаўнасці. Гэта цалкам адпавядае ўсім грамадзянам, якія прагнуць добрабыту і росквіту ўласнай Радзімы.